Document ID: 32004R1276

KOMISSION ASETUS (EY) N:o 1276/2004,
annettu 12 päivänä heinäkuuta 2004,
pysyvän tarjouskilpailun avaamisesta Italian interventioelimen hallussa olevan vuosien 1998 ja 1999 sadon riisin myymiseksi uudelleen yhteisön markkinoilla annetun asetuksen (EY) N:o 204/2004 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95 (1) ja erityisesti sen 8 artiklan b alakohdan,
sekä katsoo seuraavaa:
(1)
Komission asetuksella (EY) N:o 204/2004 (2) avataan pysyvä tarjouskilpailu Italian interventioelimen hallussa olevan vuosien 1998 ja 1999 sadon riisin myymiseksi uudelleen yhteisön markkinoilla.
(2)
Riisimarkkinoilla on nykytilanteessa menekkimahdollisuuksia erityisesti rikkoutuneiden riisinjyvien lisämäärille. Sen vuoksi on tarkoituksenmukaista lisätä asetuksen (EY) N:o 204/2004 mukaisesti myyntiin saatetun riisin määriin Italian interventioelimen hallussa oleva riisin lisämäärä.
(3)
Jotta jäljellä olevat määrät saataisiin myytyä, on syytä jatkaa asetuksella (EY) N:o 204/2004 avattua pysyvää tarjouskilpailua säätämällä uusista osittaisista tarjouskilpailuista heinä- ja elokuussa 2004.
(4)
Sen vuoksi on syytä muuttaa asetus (EY) N:o 204/2004.
(5)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 204/2004 5 artiklan 2 ja 3 kohta seuraavasti:
”2. Seuraavien osittaisten tarjouskilpailujen tarjousten jättämisen määräaika päättyy seuraavina tiistaina kello 12.00 (Brysselin aikaa): 2 päivä maaliskuuta 2004, 16 päivä maaliskuuta 2004, 30 päivä maaliskuuta 2004, 13 päivä huhtikuuta 2004, 27 päivä huhtikuuta 2004, 11 päivä toukokuuta 2004 ja 25 päivä toukokuuta 2004, 8 päivä kesäkuuta 2004 ja 27 päivä heinäkuuta 2004. Tarjousten jättämisen määräaika alkaa kyseessä olevan määräajan päättymistä edeltävänä keskiviikkona.
3. Viimeiseen osittaiseen tarjouskilpailuun tarkoitettujen tarjousten jättämisen määräaika alkaa 4 päivänä elokuuta 2004 ja päättyy 10 päivänä elokuuta 2004 kello 12.00 (Brysselin aikaa).
Tarjoukset on jätettävä seuraavalle Italian interventioelimelle:
Ente Nazionale Risi (ENR)
Piazza Pio XI, 1
I-20123 Milano
Puhelin (39-02) 885 51 11
Faksi (39-02) 86 13 72”
2 artikla
Korvataan asetuksen (EY) N:o 204/2004 liite I tämän asetuksen liitteellä.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä heinäkuuta 2004.

Labels: 3
18
17